Document ID: /roh_data/filtered/fineweb-2-filterrobots_roh.jsonl.gz/32194

Quests daners pertutgan però be ils donns vid objects u terren public. Tut ils donns da persunas privatas n'èn betg cumprais.Sper ils donns gia reparads datti anc divers donns ch'ins n'ha fin ussa anc betg pudì reparar.
Per exempel il passadi en Val S-charl nua ch'il militar ha plazzà ina punt d'urgenza. Quella po anc restar enfin zercladur 2016. Enfin lura sto Scuol elavurar in project per refar il passadi. Cun tge custs che Scuol sto anc quintar per refar tut ils donns n'è enfin ussa anc betg enconuschent. I sa tractia dentant da summas remartgablas, ha ditg Fanzun.